# Déli Hallgató Iroda Működési és Szervezeti szabályzat

## *Viselkedj normális, kulturált ember módjára, ahogy McGalagony Professzor elvárná tőled*

**Rendfenntartás**

Általános eszközhasználat

1. Az eszközöket tedd vissza oda, ahonnan elvetted!
2. Az asztalokon a számítógépeken (és a tartozékain) kívül távozáskor ne legyen semmi egyéb!
3. A székeknek az asztaloknál saját helyük van, távozáskor kerüljenek oda vissza!
4. Energiagazdálkodási szempontból, az utolsó távozó ellenőrizze a számítógépek állapotát, a bekapcsolt állapotú gépeket kapcsolja ki (kivéve az Elnöki gépet), majd kifelé a villanyt kapcsolja le!

 Étkezés és élelmiszerek

1. Mindenki mosogasson el maga után!
2. Az eszközöket tedd vissza oda, ahonnan elvetted!
3. Étel-ital legyen felcímkézve a hűtőbe kerülés dátumával

(1 hét elteltével az étel/ital kidobásra kerül)!

1. Az irodában található bárminemű étel/ital szabadon fogyasztható, ha a tulajdonosa nincs feltüntetve.
2. Az irodában KOFFEINPERSELY fut, a benne lévő összegből tejet, teát, kávét, citromlevet stb. veszünk, adakozni
	1. önkéntes alapon, illetve
	2. káromkodásonként 50 Ft-tal lehet/kell.

**Biztonság**

1. Az elektronikai berendezéseket a tűzvédelmi szempontokat betartva működtetjük (pl.: Számítógép mellet nem használunk vízforralót).
2. A szekrények csak a használat ideje alatt lehetnek nyitva.
3. A tárgyaló zárva van. A tárgyaló nyitását annak lefoglalásával lehet igényelni.
4. Az üres irodát a távozó kettőre zárja, kulcsot a portán leadja.

**Szankciók**

1. Az előzőekben felsorolt szabályok megszegése figyelmeztetést von maga után.
2. Három figyelmeztetés után a kulcsfelvételi jog megvonásra kerül.
3. A Küldöttgyűléseken a beszámolóban elhangzik a figyelmeztetések száma.